Source: https://www.slov-lex.sk/pravne-predpisy/SK/ZZ/2012/63/
Timestamp: 2020-05-25 04:25:01+00:00
Document Index: 4188655

Matched Legal Cases: ['§ 68', '§ 57', '§ 56', '§ 57', '§ 58', '§ 57', '§ 57', '§ 57', '§ 57', '§ 54', '§ 56', '§ 57', '§ 58', '§ 57', '§ 56', '§ 56', '§ 41', '§ 56', '§ 41', '§ 54', '§ 8', '§ 58', '§ 58', '§ 2', '§ 3', '§ 4', '§ 5']

63/2012 Z.z. - Vyhláška Poštového regulačného úrad... - SLOV-LEX
63/2012 Z.z.
63/2012 Z. z.
Poštový regulačný úrad (ďalej len „úrad“) podľa § 68 ods. 1 zákona č. 324/2011 Z. z. o poštových službách a o zmene a doplnení niektorých zákonov (ďalej len „zákon“) ustanovuje:
podrobnosti o určení neprimeranej finančnej záťaže čistých nákladov univerzálnej služby (ďalej len „čisté náklady“) pre poskytovateľa univerzálnej služby (ďalej len „poskytovateľ“) podľa § 57 zákona,
spôsob, akým sa posudzuje nákladová efektívnosť poskytovania univerzálnej služby, výnosy a trhová výhoda podľa § 56 ods. 2 zákona,
vzor tlačiva na vyčíslenie čistých nákladov a vyčíslenie celkových nákladov podľa § 57 ods. 2 zákona a podklady potrebné na výpočet čistých nákladov,
podrobnosti o spôsobe výpočtu príspevku poštového podniku do kompenzačného fondu podľa § 58 zákona.
Neprimeraná finančná záťaž
Neprimeraná finančná záťaž čistých nákladov je podľa § 57 ods. 1 zákona podmienkou vzniku nároku na náhradu čistých nákladov z kompenzačného fondu.
Skutočnosť, či čisté náklady dosahujú takú sumu, že nie je vzhľadom na hospodársku situáciu poskytovateľa možné od neho spravodlivo požadovať, aby ich znášal, posudzuje podľa § 57 ods. 1 zákona úrad v konaní o určení predbežných čistých nákladov a čistých nákladov podľa § 57 ods. 3 a 5 zákona.
Úrad na účely určenia, či nastal stav, ktorý je podľa § 57 ods. 1 zákona neprimeranou finančnou záťažou, posudzuje skutočnosti podľa prílohy č. 1.
Výpočet čistých nákladov, nákladová efektívnosť a trhová výhoda
Na výpočet čistých nákladov sa ako základ použijú údaje z účtovníctva poskytovateľa vedeného podľa § 54 zákona.
Postup výpočtu čistých nákladov a spôsob posudzovania nákladovej efektívnosti poskytovania univerzálnej služby, výnosov a trhovej výhody podľa § 56 ods. 2 zákona je uvedený v prílohe č. 2.
Vyčíslenie čistých nákladov a celkových nákladov a podklady potrebné na výpočet čistých nákladov
Vyčíslenie čistých nákladov a vyčíslenie celkových nákladov poskytovateľa podľa § 57 ods. 2 zákona predkladá poskytovateľ do 31. augusta kalendárneho roka, za ktorý sú tieto náklady vyčíslené, na tlačive, ktorého vzor je uvedený v prílohe č. 3.
Príspevok poštového podniku
Výpočet výšky príspevku poštového podniku a podiel poskytovateľa podľa § 58 zákona je uvedený v prílohe č. 5.
Úrad na účely určenia, či nastal stav, ktorý je podľa § 57 ods. 1 zákona neprimeranou finančnou záťažou, posudzuje,
či čisté náklady obsahujú len preukázateľné a ekonomicky oprávnené náklady, a to priame náklady, ako aj nepriame náklady poskytovateľa vynaložené na poskytovanie univerzálnej služby,
úroveň využívania univerzálnej služby, jej vývoj, výsledok hospodárenia a vplyv na hospodársku situáciu poskytovateľa,
čisté náklady vynaložené na poskytovanie univerzálnej služby v súlade s podmienkou nákladovej efektívnosti jej poskytovania podľa § 56 ods. 2 zákona, a to priame náklady, ako aj časť nepriamych nákladov súvisiacich s poskytnutou univerzálnou službou,
primeraný zisk v súlade s podmienkou prihliadania na výnosy poskytovateľa z poskytovania univerzálnej služby podľa § 56 ods. 2 zákona a
Pri výpočte čistých nákladov sa zohľadní vplyv plnenia povinnosti poskytovateľa na náklady a výnosy poskytovateľa, pričom sa dodržiavajú tieto princípy:
zohľadnia sa iba náklady súvisiace s poskytovaním univerzálnej služby v kvalite podľa zákona, a to najmä podľa požiadaviek na kvalitu univerzálnej služby (§ 41 zákona) a poštovej licencie,
v súlade s podmienkou zohľadnenia výnosov z poskytovania univerzálnej služby podľa § 56 ods. 2 zákona sa započítajú len tie časti univerzálnej služby, pri ktorých má poskytovateľ stratu alebo ktoré sa vykonávajú za takých podmienok a nákladov, ktoré nezodpovedajú obvyklým obchodným podmienkam a ktoré by bez povinnosti univerzálnej služby poskytovateľ neposkytoval alebo poskytoval za iných podmienok,
poskytovateľ má právo pri poskytovaní univerzálnej služby tvoriť primeraný zisk, ktorý by mal dosahovať stupeň ziskovosti prostriedkov, aký by dosahoval bez povinnosti poskytovania univerzálnej služby,
musí sa dodržiavať zníženie čistých nákladov o každú trhovú výhodu poskytovateľa, ktorú dosiahol z titulu poskytovania univerzálnej služby.
Pri posudzovaní nákladovej efektívnosti sa berie do úvahy spôsob poskytovania univerzálnej služby, pričom za nákladovo efektívne poskytovanie univerzálnej služby sa považuje len také poskytovanie univerzálnej služby, ktorým poskytovateľ zabezpečuje poskytovanie univerzálnej služby v kvalite podľa zákona, a to najmä podľa požiadaviek na kvalitu univerzálnej služby (§ 41 zákona) a poštovej licencie, s najnižšími nákladmi, a to aj v prípadoch, keď sa poskytovateľ rozhodol pre iný spôsob poskytovania univerzálnej služby. Náklady, ktoré neboli vynaložené v súlade s nákladovo efektívnym poskytovaním univerzálnej služby, sa do čistých nákladov nezahŕňajú.
Na účely určenia čistých nákladov poskytovateľa sa vypracuje komerčný scenár, ktorý popisuje, ako by sa poskytovateľ správal, ak by nemal povinnosť poskytovať univerzálnu službu. Komerčný scenár najmä identifikuje kontaktné miesta verejnej poštovej siete a prístupové miesta verejnej poštovej siete, ktoré by poskytovateľ neprevádzkoval (ďalej len „stratové pošty“), a nerentabilné lokality a skupiny užívateľov poštových služieb, v ktorých a ktorým by poštové služby neposkytoval alebo poskytoval v obmedzenom rozsahu, za iných podmienok a v inej kvalite (ďalej len „stratové lokality“). Komerčný scenár musí byť reálny a konkurencieschopný, potvrdzujúci snahu udržať si postavenie na trhu a zákazníkov a pri jeho vypracovaní sa
berie do úvahy, že ide o ten istý poštový podnik, ktorý si bez povinnosti univerzálnej služby plní svoje ďalšie záväzky a povinnosti vyplývajúce z uzavretých zmlúv,
uvedie, akým spôsobom, v akej kvalite a ktoré produkty a služby by tento poštový podnik za komerčných podmienok poskytoval a ako by zabezpečil doručovanie,
náležitá pozornosť venuje ohodnoteniu komerčného scenára, najmä vplyvu reakcie zákazníkov na dopyt po službách a vplyv na výnosy.
Na účely určenia čistých nákladov poskytovateľa sa berú do úvahy skutočne vynaložené ekonomicky oprávnené náklady poskytovateľa, vychádzajúc z účtovníctva poskytovateľa vedeného v súlade s § 54 zákona.
Čisté náklady sa vypočítajú ako rozdiel efektívne vynaložených čistých nákladov poskytovateľa a čistých nákladov, ktoré by dosiahol ten istý poskytovateľ bez povinnosti univerzálnej služby, vrátane započítania zmien vo výnosoch, zohľadnenia trhovej výhody a práva na primeraný zisk podľa vzorca
ČNPUS – efektívne vynaložené čisté náklady poskytovateľa so zohľadnením zmien vo výnosoch,
ČNPBUS – čisté náklady poskytovateľa bez povinnosti poskytovať univerzálnu službu so zohľadnením zmien vo výnosoch, ktoré sú stanovené na základe komerčného scenára,
TV – trhová výhoda,
Zisk – právo na primeraný zisk.
Rozdiel čistých nákladov poskytovateľa a čistých nákladov toho istého poskytovateľa, bez povinnosti poskytovať univerzálnu službu, sa vypočíta osobitne za jednotlivé prvky súvisiace s povinnosťami univerzálnej služby podľa vzorca
ΔNVPi – zmena nákladov a výnosov poskytovateľa za podaciu časť pôšt „i“, ktoré sú ovplyvnené zmenami v jednotlivých parametroch v komerčnom scenári podľa odseku 4 písm. c). Predpokladá sa, že poskytovateľ by podľa komerčného scenára neprevádzkoval stratové pošty a časť objemov podaja spolu s ich výnosmi a nákladmi by bola zaistená inými prístupovými alebo kontaktnými miestami (ďalej len „prevádzkované pošty“).
Pošta je považovaná za stratovú, ak dosiahla záporný výsledok hospodárenia, t. j. NCi > VCi, kde
NCi – celkové náklady pošty „i“ zistené z účtovníctva,
VCi – celkové výnosy z produktov predaných poštou „i“ zistené z účtovníctva.
ΔNVPi sa za podaciu časť stratových pôšt a prevádzkovaných pôšt vypočíta podľa vzorca
NPi – náklady na prevádzku podacej časti stratovej pošty „i“; nákladmi na podaciu časť pošty sa rozumejú náklady danej pošty znížené o osobné náklady doručovateľov,
VPi – výnosy z produktov a služieb predaných stratovou poštou „i“,
NZi – časť nákladov NPi, o ktoré sa zvýšia náklady prevádzkovaným poštám preberajúcim služby pôvodne poskytované poštou „i“,
VZi – časť výnosov VPi, o ktoré sa zvýšia výnosy prevádzkovaným poštám preberajúcim predaj produktov pôvodne predávaných poštou „i“.
ΔNVDi – zmena nákladov a výnosov poskytovateľa vplyvom zmien parametrov podľa odseku 4 písm. c) na dodanie v nadväznosti na komerčný scenár. Predpokladá sa, že poskytovateľ by podľa komerčného scenára neposkytoval poštové služby v stratových lokalitách, prípadne by ich poskytoval v obmedzenom rozsahu, za iných podmienok a v inej kvalite. Táto zmena sa vypočíta podľa vzorca
ΔONDi – zmena osobných nákladov doručovateľa za rajón „i“ v dôsledku zmien v doručovaní,
ΔINi – iné náklady súvisiace so zmenami doručovania v rajóne „i“ (napr. nárast spotreby pohonných látok pri motorizovanom doručovaní),
ΔVSi – zmena výnosov poskytovateľa vplyvom zmien v dodaní podľa komerčného scenára.
ΔNPT – zmena v nákladoch na prepravu a triedenie produktov poskytovateľa v dôsledku zmien prepravnej siete a doručovania v komerčnom scenári.
ΔNR – zmena v režijných nákladoch poskytovateľa v dôsledku zmeny v parametroch v nadväznosti na komerčný scenár.
Trhová výhoda poskytovateľa (TVi) je finančne ohodnotená trhová hmotná a nehmotná výhoda plynúca poskytovateľovi z poskytovania univerzálnej služby. Hmotná výhoda je zohľadnená priamo vo vzorci výpočtu čistých nákladov podľa odseku 7, kde sa zohľadňujú zmeny v nákladoch a výnosoch. Nehmotná výhoda je najmä:
Obchodné meno, označenie „pošta“ podľa § 8 ods. 8 zákona, ako aj ochranná známka. Na ocenenie tejto výhody sa bežne používa prístup úspory poplatkov za autorské práva alebo úspora marketingových nákladov („relief from royalty“).
Marketingový efekt. Označenie pôšt, dopravných prostriedkov a doručovateľov poskytovateľa predstavuje reklamnú plochu, ktorú poskytovateľ môže použiť na propagáciu svojej značky a služieb alebo ju prenajať.
Úspora z rozsahu a vyššia vyjednávajúca sila s dodávateľmi. Vzhľadom na navýšenie objemu celkových poskytovaných služieb vďaka poskytovaniu univerzálnej služby dosahuje poskytovateľ nižšie jednotkové náklady. Zároveň jeho zvýšená veľkosť mu umožňuje vyjednať s dodávateľmi výhodnejšie komerčné podmienky. Táto úspora predstavuje pre poskytovateľa výhodu pri poskytovaní ostatných služieb.
Iná výhoda poskytovateľa, ktorú možno kvantifikovať na základe údajov z účtovníctva, marketingových prieskumov a špecifických oceňovacích postupov ako zvýšenie dopytu po poštových službách a prístup na trh filatelie.
Ziskom sa rozumie právo na primeraný zisk poskytovateľa, ktorý mu zabezpečí primeranú návratnosť vlastného kapitálu alokovaného na univerzálnu službu, alebo zisk určený na základe vývoja obvyklého podielu zisku na oprávnených nákladoch.
Na výpočet čistých nákladov predloží poskytovateľ úradu v termíne do 31. augusta komerčný scenár vypracovaný v rozsahu a spôsobom podľa tejto prílohy a podľa odseku 4 prílohy č. 2 spolu s údajmi podľa odseku 2 tejto prílohy, a to za obdobie prvých šiestich mesiacov príslušného kalendárneho roka. Popis komerčného scenára obsahuje zoznam a presný údaj o počte stratových pôšt a stratových lokalít. V komerčnom scenári sa uvedie
k jednotlivým stratovým poštám náhradné prístupové miesto alebo kontaktné miesto, o ktorých sa predpokladá, že ich prostredníctvom by sa poskytovali služby poskytované týmito stratovými poštami, prípadne miesta na ukladanie zásielok,
zoznam lokalít alebo rozsah územia, kde bude fungovať sieť namiesto D+1 v režime D+2 až D+3 a popíše sa spôsob organizácie poštových kurzov, poštového platobného styku, dosah na počet kurzov a zabezpečenie ochrany doručovateľov.
Komerčný scenár sa zostavuje tak, aby bolo možné posúdiť, či je reálny, a zistiť jeho vplyv na každý parameter osobitne.
zoznam stratových pôšt vo väzbe na požadovanú dostupnosť stanovenú v požiadavkách na kvalitu univerzálnej služby a zoznam zostávajúcich prevádzkovaných pôšt; osobitne doložiť za I. polrok:
údaje o nákladoch a výnosoch za stratové pošty a za ďalej prevádzkované pošty podľa tabuľky č. 1,
údaje o predpokladanej zmene v nákladoch a výnosoch na zostávajúcich prevádzkovaných poštách podľa odseku 1 písm. a), a to podľa tabuľky č. 2,
údaje o objeme zásielok a realizovaných operáciách na stratových poštách podľa tabuľky č. 3,
údaje o zmenách v nákladoch a výnosoch za jednotlivé časti procesov poskytovateľa a toho istého poskytovateľa bez povinnosti univerzálnej služby podľa tabuľky č. 6,
K ohodnotenému komerčnému scenáru sa priloží hodnota čistých nákladov vypočítaná za každý prvok povinnosti univerzálnej služby osobitne podľa odsekov 6 a 7 prílohy č. 2. K údajom sa uvedú vysvetľujúce poznámky o ich zdroji, spôsobe výpočtu alebo inak potrebné informácie na rozhodovanie.
Prevziať prílohu - Tabuľka č. 1
Prevziať prílohu - Tabuľka č. 2
Objem podaných a dodaných zásielok a operácií realizovaných na stratových poštách – počet v kusoch
Prevziať prílohu - Tabuľka č. 3
Údaje o objeme zásielok sa zistia zo štatistického zisťovania, ktoré vedie poskytovateľ univerzálnej služby. Tam, kde prevádzkové možnosti neumožňujú štatistické zisťovanie, možno údaje stanoviť alokáciou, výpočtom prostredníctvom výnosov, prípadne odhadom.
PSČ Pošta Charakter pošty:
Podávacia (P)/dodávacia (D) Otváracie hodiny pre verejnosť
– počet hodín týždenne Vzdialenosť od najvzdialenejšieho odovzdacieho miesta k pošte v km Spádová oblasť pošty – obshluhované obce Počet doručovacích rajónov z toho: počet motorizovaných rajónov Počet odovzdacích miest (domácností a organizácií) Pošta, ktorá prevezme spádovú
oblasť podľa komerčného scenára
Pošta i
Pošta n
Údaje o doručovaní produktov a poskytovaní poštových služieb v lokalitách s prevažujúcim podielom pochôdzky
Prevziať prílohu - Tabuľka č. 5
Údaje o zmenách v nákladoch a výnosoch podľa zmien parametrov uvedených v komerčnom scenári za jednotlivé prvky a procesy v eurách
Vplyv parametrov podľa odseku 4 písm. c) prílohy č. 2 a ich zmien na prvky/procesy: Poskytovateľ s povinnosťou
univerzálnej služby Poskytovateľ bez povinnosti
univerzálnej služby
Náklady Výnosy Náklady Výnosy
Podacia časť pôšt
Doručovanie x x
Preprava x x
Triedenie x x
Režijné náklady x x
Nehmotná trhová výhoda v eurách
Daňová výhoda Obchodná značka Marketingový efekt Úspora z rozsahu a vyššia vyjednávajúca sila s dodávateľmi Iná nehmotná výhoda
Na účely určenia výšky príspevku poštového podniku úrad určí predbežné čisté náklady za obdobie prvých šiestich mesiacov kalendárneho roka t, za ktorý sa uhrádzajú čisté náklady. Predbežné čisté náklady úrad určí v súlade s postupom na výpočet čistých nákladov podľa prílohy č. 2.
Povinnosť platiť príspevok má každý poštový podnik, ktorý v kalendárnom roku t, za ktorý sa uhrádzajú čisté náklady, poskytoval zameniteľné poštové služby. Príspevok poštového podniku sa určí podľa vzorca
PiKFt ≤ 0,03 x OPPit,
PiKFt – príspevok poštového podniku i do kompenzačného fondu za rok t z obratu poštového podniku z poskytovania zameniteľných poštových služieb,
OPPit – predložený obrat poštového podniku zo zameniteľných služieb alebo obrat poskytovateľa z poskytovania služieb v rozsahu univerzálnej služby za obdobie prvých šiestich mesiacov kalendárneho roka t,
Na účely určenia podielu poštového podniku na trhu podľa § 58 ods. 1 zákona sa v roku 2012 použijú údaje o obrate za prvých šesť mesiacov roku 2012.
Ak je rozdiel medzi sumou náhrady čistých nákladov univerzálnej služby a sumou predbežných čistých nákladov kladný, na účely doplnenia príspevkov do kompenzačného fondu sa príspevok poštového podniku dopočíta rovnakým postupom podľa odseku 2.
Na účely doplnenia chýbajúcich prostriedkov v kompenzačnom fonde zo štátneho rozpočtu podľa § 58 ods. 5 oznámi úrad Ministerstvu dopravy, výstavby a regionálneho rozvoja Slovenskej republiky výšku predbežných čistých nákladov, sumu príspevkov poštových podnikov a podiel poskytovateľa na príspevku.
§ 2 Neprimeraná finančná záťaž
§ 3 Výpočet čistých nákladov, nákladová efektívnosť a trhová výhoda
§ 4 Vyčíslenie čistých nákladov a celkových nákladov a podklady potrebné na výpočet čistých nákladov
§ 5 Príspevok poštového podniku
Číslo: 63/2012 Z. z.
Názov: Vyhláška Poštového regulačného úradu o spôsobe výpočtu a náhrade čistých nákladov univerzálnej služby
Dátum vyhlásenia: 23.02.2012
Nachádza sa v čiastke: 19/2012